Taxa Yalim Erezî ya qezaya Rêya Armûşê ya Wan de kuçeyê 3 û 4. û cehdeyê Ertûşî de 76 keyeyî vizêr gêrîyayî binê karantîna.
Walîtîya Wanî da zanayene ke testê tepişteyêko ke 12ê nîsane de Zîndanê Patnosî ra vera dîyayo pozîtîf vejîya coka karantîna ameye caardene. Walîtîye pare kerd ke testê cinîya tepişteyî zî pozîtîf vejîya.
Hetê bînî ra taxa Brehîmîye ya qezaya Wêranşarî ya Riha de zî tay kesî semedê adirê berzî yê leşî ra şîyî nêweşxane û înan ra testê tay kesan pozîtîf vejîyayî. Dima taxe gêrîyayî binê karantîna. Ame zanayene ke 14 rojan dekewtiş û vejîyayîşê texe qedexe yê.
